b'\n_START_ARTICLE_\nGata\n_START_PARAGRAPH_\nAng gata (wikang Ingles: coconut milk, coconut sauce) ay ang gatas ng buko. Hindi ito ang katas na tubig ng buko na nakukuha sa loob ng bao ng buko. Nakukuha ang gata sa pamamagitan ng paggadgad ng pinung-pino ng mga laman ng buko, pagkatapos ay pipisain ng mga palad hanggang sa makuha ang katas (ang gata). Makukuha rin ang gata sa pamamagitan ng aparatong panggiling (blender). Malimit na ginagamit ang gata sa pagluluto ng mga pagkaing ginatan o ginataan, maging bilang pamalit sa katas ng mani sa kari-kare.\n_START_SECTION_\nKatas\n_START_PARAGRAPH_\nTinatawag ang unang katas na gata ng niyog na kakanggata. Nagmula ang salitang ito sa pagtatambal ng mga salitang kaka at gata. Ito ang hindi pa nababantuan o nalalagnawang gatang nakukuha sa laman ng niyog.'